Sesuatu Telah Memburu Mereka Dalam Trailer Filem “Underwater”
20th Century Fox telah melancarkan trailer pertama filem sains fiksyen seram berjudul Underwater arahan William Eubank. Anda boleh tonton trailer tersebut dipemain video dibawah. Underwater mengisahkan tentang sekumpulan krew pengkaji yang perlu menyelamatkan diri selepas makmal bawah laut mereka musnah akibat gempa bumi. Mereka bagaimanapun, terpaksa berhadapan dengan makhluk purba yang muncul secara tiba-tiba selepas kejadian bencana alam itu. Filem ini dibintangi pelakon seperti Kristen Stewart, Vincent Cassel, Jessica Henwick, John Gallagher Jr., Mamoudou Athie, dan T.J. Miller Skrip ditulis oleh Brian Duffield dan Adam Cozad, manakala penerbit terdiri daripada Peter Chernin, Tonia Davis dan Jenno Topping. Walt Disney Studios Motion Pictures akan mengedarkan filem ini dan tarikh tayang telah ditetapkan pada 10 Januari tahun hadapan.